Finlandiaskiløbet
Finlandiaskiløbet, Finlandia-hiihto, årligt internationalt langrendsskiløb, der har været arrangeret hvert år i februar siden 1974 på forskellige strækninger og distancer i det sydlige Finland. Løbet var planlagt til afholdelse i 1973, men måtte aflyses som følge af mangel på sne på strækningen mellem Tavastehus (Hämeenlinna) og Hyvinge (Hyvinkää).
Finlandiaskiløbet havde indledningsvis ca. 1000 deltagere og toppede i 1986 med over ca. 13.000 skiløbere. I 2012 deltog godt 6000 skiløbere fra 29 nationer fra Lahti til Hollola og tilbage i klasserne 50 km fri eller klassisk stil, 32 km klassisk og 20 km fri stil over et todagesarrangement.
Finlandiaskiløbet indgår i Wordloppetserien sammen med Vasaloppet, Birkebeinerrennet og Tartu Maraton og flere andre tilsvarende skiløb verden over.
Se også langrend og skisport.

Finlandiaskiløbets hjemmeside
